recursal/SuperWikiNEXT-32B huggingface dataset:
**Thomas Alfred Royds Littledale** (født 2. april 1850, død desember 1938) var en britisk seiler som deltok i de olympiske leker 1908 i London.

Littledale vant en olympisk sølvmedalje i seiling under sommer-OL 1908 i London. Han var med på den britiske båten «Mouchette» som kom på andreplass i 12-metersklassen bak «Hera». Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.

OL-medaljer
-----------

* 1908 Storbritannias flagg London - Sølv Sølv i seiling, klasse 12 meter

Eksterne lenker
---------------

* (en) Thomas Littledale – Olympics.com Rediger på Wikidata

* (en) Thomas Littledale – Olympic.org Rediger på Wikidata

* (en) Thomas Littledale – Olympedia Rediger på Wikidata

* (en) Thomas Littledale – Sports-Reference (OL-resultater – arkivert) Rediger på Wikidata

* (en) Thomas Littledale – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
***Nordisk kulturpolitisk tidsskrift (Nordic Journal of Cultural Policy)*** er et fagfellebasert vitenskapelig tidsskrift og publiserer artikler som presenterer forskning om kulturpolitikk. Artiklene publiseres på engelsk, norsk, svensk og dansk. *Nordisk kulturpolitisk tidsskrift* kommer med to utgaver i året og er et open access-tidsskrift. 

Redaksjonskomiteen består av forskere fra de nordiske landene, og redaksjonen er for tiden lagt til Center for Kulturevaluering, Aarhus Universitet, med Louise Ejgod Hansen som redaktør. Tidsskriftet oppstod i sin nåværende form i 1997 som etterfølger etter *Kulturpolitisk tidsskrift*. Tidsskriftet er en godkjent vitenskapelig publiseringskanal på nivå 1 i Norge. Tidsskriftet finansieres av et konsortium bestående av flere nordiske akademiske institusjoner.

Redaktører
----------

* 2010-2013: Anders Frenander ved Bibliotekshögskolan i Borås.
* 2014-2016: Sigrid Røyseng ved Handelshøyskolen BI.
* 2017-2020: Sakarias Sokka ved Cupore.
* 2021-  : Louise Ejgod Hansen ved Center for Kulturevaluering, Aarhus Universitet.

Eksterne lenker
---------------

* Nordisk kulturpolitisk tidsskrift Arkivert 1. februar 2014 hos Wayback Machine.

Portal: Litteratur
Sportrafikk under  
Transport for London|  |
| 

|  |  |
| --- | --- |
|  | Undergrunnsbane |
|  | Bakerloo-linjen Bakerloo-linjen |
|  | Central-linjen Central-linjen |
|  | Circle-linjen Circle-linjen |
|  | District-linjen District-linjen |
|  | Hammersmith & City-linjen Hammersmith & City-linjen |
|  | Jubilee-linjen Jubilee-linjen |
|  | Metropolitan-linjen Metropolitan-linjen |
|  | Northern-linjen Northern-linjen |
|  | Piccadilly-linjen Piccadilly-linjen |
|  | Victoria-linjen Victoria-linjen |
|  | Waterloo & City-linjen Waterloo & City-linjen |
|  |
|   | Lettbane |
|  | Docklands Light Railway Docklands Light Railway |
|   | Trikk |
|  | Tramlink Tramlink |
|   | Jernbane |
|  | London Overground London Overground |

 |
| * v
* d
* r
 |

**Watford DC-linjen** er en jernbanelinje i London, England. «DC» i navnet står for «direct current» (likestrøm) som driver DC-linjen i motsetning til den omtrent parallelle hovedlinjen som drives med vekselstrøm. Tog på linjen kjører ut fra jernbaneterminalen Euston i det sentrale London, og nordover til Watford i Hertfordshire. Linjen er en del av London Overground. Fra Queen's Park til Harrow & Wealdstone deler den trasé med undergrunnsbanens Bakerloo-linje.

Kart
----

* Kart over linjenKart over linjen

Eksterne lenker
---------------

* London Overground
**Thomas Lupo** (1571–1627) var en engelsk gambist og komponist fra sen Elisabethansk tid, dvs. på terskelen til barokkens tidsalder.

Liv og virke
------------

### Bakgrunn

Thomas Lupo kom fra en gammel musikerfamilie. Faren, Joseph, var komponist og spilte strykeinstrumenter. Han var opprinnelig fra Venezia og kom via Antwerpen til London, der Thomas Lupo sannsynligvis ble født.

### Virke

I 1588 gikk den da 16 år gamle Thomas inn i hoffkapellet til Elisabeth I, men mottok ikke lønn før i 1591. Han forble i den engelske kongefamiliens livet ut, fra 1610 til 1617 hos prins Henry og fra 1617 hos prins Karl. 

### Verker

Ved siden Orlando Gibbons, John Cooper og Alfonso Ferrabosco den eldre, var Lupo sentral i utviklingen av den engelske gambetradisjonen på 1600-tallet. Han skrev formodentlig et større antall verk for hoffets gambeensembler, men lite er bevart. Noen av de anonyme komposisjonene for *King’s Musick* tilskrives Lupo. Han skrev også kirkelig vokalmusikk.

Det meste av Lupos tre til seks stemmers gambemusikk stammer fra den tidlige tiden hos prins Karl. Mange av disse stykkene benytter kontrapunkts- og stemmeføringsteknikker som påminner om italienske madrigaler, spesielt de for fem og seks stemmer. Han kopierte stilen til Luca Marenzio, en komponist som var velkjent i England på grunn av at han var godt representert i Nicholas Yonges *Musica transalpina* (1588), samlingen som gav impulsen til den engelske madrigalskolen. Lupos consortmusikk for tre og fire stemmer er mer eksperimentell, ofte med sammensetninger som sjelden ble brukt av tidens komponister, eksempelvis tre samtidige bass- eller diskantstemmer. Enkelte av consortstykkene forutsetter orgelakkompagnement.

Lupo skrev instrumentalstykker i form av fantasias, pavaner, galliarder og allemander. Enkelte av fantasistykkene er direkte transkripsjoner av italienske madrigaler.

Referanser
----------

1. ↑   BNE authority file, BNE-identifikator XX1769329, datos.bne.es, besøkt 6. juli 2020[Hentet fra Wikidata]
2. ↑   imslp.org[Hentet fra Wikidata]

Litteratur
----------

* Peter Holman: "Thomas Lupo", Grove Music Online, red. L. Macy (tilgang kun for abonnenter)]

Eksterne lenker
---------------

* (en) Thomas Lupo – kategori av bilder, video eller lyd på Commons Rediger på Wikidata
* (en) Thomas Lupo på Discogs Rediger på Wikidata

* (en) Thomas Lupo på MusicBrainz Rediger på Wikidata

* (en) Thomas Lupo på AllMusic Rediger på Wikidata
* (en) John M. Jennings: **The Fantasies of Thomas Lupo*, i* Chelys *bind 3 (1971), s. 3–15 (PDF, ca. 750 KB)*
* (en) Fritt tilgjengelige noter av Thomas Lupo i International Music Score Library Project

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** MusicBrainz **·** Discogs **·** AllMusic
 |
**Wine cooler** er en alkoholholdig drikk av vin og fruktsaft, ofte i kombinasjon med en kullsyreholdig drikk og sukker. Den har ofte lavt alkoholinnhold.

Drikken er tradisjonelt hjemmelaget, men er blitt tappet på flasker og solgt av kommersielle distributører siden tidlig på 1980-tallet, spesielt i områder der det lave alkoholinnholdet gjør at de kommer inn under mindre restriktivt lovverk enn vin alene. Fordi det meste av smaken i vinen overskygges av frukten og sukkeret, blir det gjerne brukt billig vin.

Referanser
----------

1. ↑  snl.no
2. ↑   .  Manglende eller tom `|tittel=` (hjelp)
3. ↑   .  Manglende eller tom `|tittel=` (hjelp)
4. ↑   .  Manglende eller tom `|tittel=` (hjelp)
5. ↑  Klein, Hugh; Pittman, David J. (januar 1990). «Perceived Consequences Associated With the Use of Beer, Wine, Distilled Spirits, and Wine Coolers». *Substance Use & Misuse*. 25 (5): 471–493. doi:10.3109/10826089009053171. Besøkt 16. oktober 2015.

  


|  |  |
| --- | --- |
| Oppslagsverk/autoritetsdata | TasteAtlas
 |
Thomas Linacre
**Thomas Linacre** (eller **Lynaker**) (ca. 1460 antagelig i Canterbury, England – 20. desember 1524 i London), engelsk humanist, lege og prest. Han var en av de første engelskmenn som studerte gresk i Italia.

Linacre fikk sin første utdannelse ved katedralskolen i Canterbury under William Tilly av Selling, og dro i 1480 til Oxford. Kort etter fulgte han med til Italia da Selling ble sendt av kong Henrik VII til det pavelige hoff. I Bologna ble han en av Angelo Polizianos studenter, og var med da Poliziano underviste Lorenzo de Medicis sønner i Firenze. Den yngre av sønnene ble senere pave Leo X. Blant hans øvrige lærere og venner i Italia var Politian, Demetrius Chalchondyles, Hermolaus Barbarus, Aldo Manuzio (boktrykkeren i Venezia) og Nicolaus Leonicenus i Vicenza. Linacre ble doktor i medisin i Padova, og vendte tilbake til Oxford. Der dannet han en krets av humanister som bestod blant annet av John Colet, William Grocyn, William Lilye og William Latimer. I en periode av Erasmus av Rotterdam hans elev.

Linacre synes ikke å ha praktisert eller undervist i medisin i Oxford. Omkring 1501 ble han lærer for unge Arthur, prinsen av Wales. For prins Arthur hadde han allerede oversatt et astronomisk traktat av Proclus, *De sphaera*, som ble trykket i Venezia av Aldus i 1499. 

Ved Henrik VIII tronbestibelse i 1509 ble han utnevnt til kongelig livlege. Dette var en innflytelsesrik stilling. Blant hans pasienter var en rekke av landets fremste, som kardinal Wolsey av York, erkebiskop William Warham av Canterbury og biskop Richard Fox av Winchester. Han ble også god venn med Thomas More. I 1520 mottok Linaker prestevielsens sakrament. Dette må ses i sammenheng med at han trakk seg tilbake fra det offentlige liv. Under resten av livet arbeidet han som litterat og med den stiftelsen som han i vesentlig grad stod bak, *Royal College of Physicians*.

Linacres litterære verk består både av egne arbeider og i oversettelser fra gresk. Han utarbeidet blant annet en latinsk grammatikk på engelsk, *(Progymnasmata Grammatices vulgaria)*, som senere ble oversatt til latin av Robert Buchanan. Hn skrev også et verk om latinsk språkkomposisjon (*De emendata structure, Latini sermonis*, London 1524). Hans eneste medisinske verker er oversettelser. Han ønsket å gjøre Galens (og Aristoteles') medisinske arbeider tilgjengelige for det latinskkyndige publikum. Av Galens omfattende verker rakk han å oversatte en liten del; intet av det man vet han oversatte fra Aristoteles er bevart for ettertiden. Av Galens verker oversatte han: 

* *De sanitate tuenda*, (Paris, 1517)
* *Methodus medendi* (Paris, 1519)
* *De temperamentis et de Inaequali Intemperie* (Cambridge, 1521)
* *De naturalibus facultatibus* (London, 1523)
* *De symptomatum differentiis et causis* (London, 1524)
* *De pulsuum Usu* (London, udatert).

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE
 |
Hovedforretning: Wing On Department Store, Sheung Wan i Hongkong
**Wing On** (kinesisk: 永安, pinyin: *Yǒng ān*, jyutping: *Wing5 On1*) er en varehuskjede med hovedbase i Hongkong i Folkerepublikken Kina.

Historie
--------

De kantonesiske brødrene og immigrantene Kwok Lok (郭樂, standardkinesisk: *Guo Le*) og Kwok Chuen (郭泉, *Guo Shun*) startet Wing On fruktforretning i Sydney i Australia i 1897. I 1907 dro Kwok Chuen til Hongkong med sine sparepenger og grunnla Wing On Company, det andre kinesiskeide varehuset i Hongkong. Senere grunnla brødrene Wing On Bank.

Wing On finn ettervert flere varehus i Hongkong, og har nå (2012) samlet butikkareal på 33.400 kvadratmeter.

Wing On hadde også en berømt avdeling i Shanghai. Forretningen der ble åpnet i 1918 i Nanking Road, og ble et av byens «store fire» varehus (Sincere, Wing On, Sun Sun og The Sun). Den distinktive bygningen stod på skrå vis-à-vis konkurrenten Sincere Department Store. Wing On ble en stor suksess, med sitt moderne opplegg, og dessuten flere andre tilbud i samme tilbud - hotell, dansehall, tehus og annet. Etter kommunistenes maktovertakelse i 1949 ble forretningen nasjonalisert. I 2005 gjenopptok det sin virksomhet som *Yong An* (som er den standardkinesiske uttalen av det kantonesiske *Wing On*) og fasaden ble restaurert til sitt opprinnelige europeiske utseendse.

Referanser
----------

1. ↑  Encyclopedia of Modern China, Vol 4, part 1
2. ↑  Wing On website: About Wing On Arkivert 27. september 2013 hos Wayback Machine.

Litteratur
----------

* 趣談今昔香港 (ISBN 962-14-1750-3)
* Stella Dong: *Shanghai: The Rise and Fall of a Decadent City*, New York, 2001

Eksterne lenker
---------------

* Offisielt nettsted Rediger på Wikidata

* (en) Wing On Department Stores – kategori av bilder, video eller lyd på Commons Rediger på Wikidata
* Wing On netshop
Et fly fra Norwegian med winglet  Foto: Løken 
**Winglets** er navnet på de oppovergående, aerodynamiske finnene, som sitter på enden av hovedvingen på enkelte moderne passasjerfly og seilfly. Man designer vingene med winglets for å få en bedre ytelse (for eksempel drivstofføkonomi), da de gir mere aerodynamisk løft til den ytterste delen av vingen, i tillegg til at de hjelper til å redusere luftmotstanden ved å redusere virvelstrømmer av luft bak den ytterste delen av vingen. Fabrikantene hevder at winglets reduserer drivstoff forbruket med inntil 4% for lengre flyvninger. På korte flyvninger vil vingenes økte vekt medføre en lavere gevinst.

Typer
-----

Man deler normalt winglets inn i tre hovedtyper: 

* *Blended winglets* som er en forlengelse av vingens form.
* *Raked wingtips* som er en winglet som horisontalt gir vingetippen større areal og mindre «drag».
* *Wingtip fences* som er en vertikal winglettype som rekker like mye opp på både over og undersiden av vingen. Brukes hos blant annet Airbus.

Utbredte flytyper med markante winglets
---------------------------------------

* Boeing 737-700/800/900/900ER
* Boeing 747-400
* Boeing 757 (ettermontert)
* Airbus A320
* Airbus A330/340
* McDonnell Douglas MD-11
* Embraer EMB 170/190
* Tupolev Tu-204
* Iljusjin Il-96

Blended winglets i praksis
--------------------------

Reduksjonen i drivstofforbruk og CO2-utslipp er beregnet til mellom 2,5 % for Boeing 737-800 og 4,4 % for 767-300ER. Virkningen skal være størst når flyene holder marsjfart. Winglets hevdes å gi mindre støy, og at støysonene ved flyplassene kan redusere med opptil 6,5 % ved avgang. Støymålinger viser at resultatet på ingen måte er entydig, og at 737-800 både med og uten winglets støyer mer enn den jevnstore Airbus A320. Både gamle og nye fly kan utstyres med winglets.

Referanser
----------

1. ↑  William Freitag og E. Terry Schulze 2009: Blended Winglets Improve Performance; www.boeing.com/commercial/aeromagazine.
2. ↑  «Arkivert kopi». Arkivert fra originalen 2. juli 2010. Besøkt 19. februar 2011.
3. ↑  William Freitag og E. Terry Schulze 2009: Blended Winglets Improve Performance; www.boeing.com/commercial/aeromagazine.
4. ↑  Henning Arps, Andreas Hermann m.fl. 2006: Verschärfung der Lärmgrenzwerte von zivilen Strahlflugzeugen unter besonderer Berücksichtigung des Zusammenhangs zwischen den Lärm- und Schadstoffemissionen von Strahltriebwerken (FKZ 202 54 131) - Endbericht - Darmstadt, August 2006; «Arkivert kopi» (PDF). Arkivert fra originalen (PDF) 4. februar 2013. Besøkt 31. desember 2012.

|  |  |
| --- | --- |
| Oppslagsverk/autoritetsdata | Store norske leksikon
 |
**Brenselsferie** var ekstraordinære skoleferier i Norge under andre verdenskrig. Under disse var landets skoler stengt slik at myndighetene kunne spare brensel, som det til tider var knapphet på under den tyske okkupasjonen.

Brenselsferier ble også brukt rent politisk av Nasjonal Samling (NS)-myndighetene, som i forbindelse med Læreraksjonen i 1942. Her forsøkte NS å nazifisere den norske skolen ved å tvinge alle lærere å melde deg inn i det fascistiske Norges Lærersamband, men norske lærere fulgte i liten eller ingen grad opp dette pålegget. For å vinne tid kunngjorde derfor det nazifiserte kirke- og undervisningsdepartementet én måneds brenselsferie med øyeblikkelig virkning, med henvisning til den kalde vinteren og begrensede reserver med brensel. Det var riktig at vinteren var uvanlig kald det året, men kommunene hadde bygget opp solide lagre av ved, og hele brensensferien kom som en overraskelse på skolekretsene.

Referanser
----------

1. ↑  Nøkleby, Berit (1986). *Holdningskamp*. Aschehoug. s. 83-84. ISBN 8203111440.
**Wing** (i eldre tider stavet Wyng) er en stor landsby og et verdslig sogn i distriktet Aylesbury Vale i det seremonielle grevskapet Buckinghamshire i England. Den ligger ved hovedveien A418 mellom Aylesbury og Leighton Buzzard, omkring tretten km nordøst for Aylesbury og fem km vest for Leighton Buzzard.

Ved folketellingen i 2011 hadde den 2 745 innbyggere.

Stedsnavnet
-----------

Stedet er nevnt i *Domesday Book* (1086) som *Witehunge*, og i et angelsaksisk manuskript fra ca. 966–975 som *Weowungum*. Sistnevnte kan bety enten «Wiwas sønner/folk» eller «de som bor ved/vier seg til et hedensk tempel». Stedsnavnet regnes med blant religiøse, men før-kristne stedsnavn som er bevart i Storbritannia. 

To landsbyer i nærheten, Wingrave og Wingbury har samme etymologi for første stavelse.

Historie
--------

Den angelsaksiske kirken i landsbyen, som er viet til alle helgener, regnes som en av landets eldste kirker. Under den har man funnet rester av et hedensk tempel. Stedet regnes derfor som et av de i landet som har hatt lengst kontinuerlig religiøs aktivitet, minst 1300 år tilbake. I 2000 besøkte BBC-programmet *Meet the Ancestors* Wing, og rekonstruerte ansiktet til en saksisk pike som ble funnet gravlagt på kirkegården. Kirken ble etter tradisjonen bygget av St. Birinius i det 7. århundre, samtidig som det ble opprettet et kloster i Ascott av et ukjent medlem av Wessex' kongefamilie. Kirken har flere monumenter, blant annet et kjent renessansemonument til Robert Dormer (død 1552). 

Et stykke av Icknield Way går gjennom landsbyen. Den var i bruk gjennom middelalderen, og var viktig for landsbyens vekst, men i moderne tid er den lite i bruk da den er erstattet av andre veier. 

På 1900-tallet ble Wing kjent under diskusjonene om plasseringen av en ny flyplass for å betjene London. Det ble organisert en lokal kampanje for å hindre at flyplassen ble lagt dit, kalt «Wings Off Wing Campaign». Kampen lyktes, og man utvidet i stedet Heathrow. På en flyplass ved landsbyen som ble brukt av det britiske flyvåpen (RAF) under den andre verdenskrig ligger nå et hønseri.

Det er hele tre puber og en klubb i Wing, hvilket er uvanlig for en landsby med færre enn 5000 innbyggere. Wing er også en av de få landsbyer i Buckinghamshire som har egen politistasjon. 

Herregården Ascott House ligger i sognet.

Referanser
----------

1. ↑  «Neighbourhood Statistics 2011 Census». Arkivert fra originalen 11. oktober 2016. Besøkt 2. oktober 2016.
2. ↑  All Saints Church history Arkivert 16. januar 2006 hos Wayback Machine.
3. ↑  Kay, John: «London's new airport held to ransom by folly», *Financial Times*

Eksterne lenker
---------------

(en) All Saints' Church, Wing – kategori av bilder, video eller lyd på Commons


* David Nash Ford: Wing Church, Buckinghamshire – Saxon Apse & Crypt
* David Nash Ford: Wing Church, Buckinghamshire – Monuments

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |
Det første Waisenhuset i Oslo, i Kongens gate 1
Waisenhuset i Trondheim
**Waisenhus** eller **vaisenhus** er den eldre betegnelsen på et barnehjem for foreldreløse. Ordet *waisen* kommer fra tysk og betyr foreldreløs. Det var flere waisenhus i Norge.

Det første waisenhuset ble opprettet i Trondheim i 1637 etter en pest som hadde herjet Trøndelag og gjort mange barn foreldreløse. I Oslo ble *Christiania Opfostringshus* etablert i 1778 av kong Christian VII for å være skole og hjem for fattige og gjerne foreldreløse barn. Ideologien var preget av pietistisk, luthersk tankegang. Det skulle være en lik kjønnsfordeling, og ved starten var det plass til 25 barn av hvert kjønn. Senere ble det tatt inn flest gutter, og da det ble avviklet i 1978 var det et rent guttehjem. Beboerne ble pålagt diverse sysler, fra å synge i begravelser til boktrykkeri. Waisenhuset holdt til i Kongens gate 1, som Christian VII hadde gitt til formålet. I 1916 overtok kommunen Store Ullevål gård og bygget det om til formålet, slik at waisenhuset flyttet dit i 1918.

I Trondheim lå waisenhuset rett ved Erkebispegården og Domkirken i en stor, rødmalt trebygning fra 1771–1772.

Waisenhuset i Stavanger, kalt Bethania Waisenhus, ble grunnlagt av Lars Oftedal i 1877 på Bergeland i Stavanger. Det var spredt på åtte hus med opptil 12 barn i hvert hus, som ble drevet av en «tante». Waisenhuset i Stavanger ble nedlagt i 1986. Det har i ettertiden blitt rettet sterke beskyldninger fra 15-20 tidligere beboere om fysisk og seksuell mishandling.

Se også
-------

* Barnehjem
* Skolehjem
* Waisenhuset i Trondheim
* Det Kongelige Vajsenhus i København

Eksterne lenker
---------------

* Trond Hansen: «Et liv på nederste trinn», *Aftenposten* 11. september 2006 om livet blant annet på Waisenhuset i Stavanger

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NKC
 |
***Sykkelrytteren*** (originaltittel: *De renner*) er en kortroman av den nederlandske forfatteren Tim Krabbé, første gang utgitt av forlaget Bert Bakker i Nederland 1978.

Innhold
-------

Boka skildrer Tim Krabbés deltakelse i sykkelrittet *Tour du Mont Aigoual* den 26. juni 1977. Det 137 kilometer lange rittet går i to sløyfer rundt landsbyen Meyrueis i Lozère og leder over flere fjellpass i Cevennene.

Boka omfatter hendelser i perioden 1948 til 1978, men sykkelrittet opptar det meste av plassen og fortelles i nåtid, resten som *flashbacks* som midlertidig bryter inn i den kronologiske framstillingen av rittet. Romanen starter med at jeg-personen gjør sine siste forberedelser, vurderer konkurrentene og undersøker en kort strekning av løypa. Rittet skildres gjennom jeg-personens subjektive opplevelser og tanker på ulike punkt i løypa, eksempelvis er de to første:

«*0-2 kilometer.* Folk klapper raust *"Allez Poupou."* […] *5 kilometer.* Les Gorges de la Jonte. Vi ser ikke mer til Despuech.»
I løpet av rittets gang gjennomgår jeg-personen ulike faser, han møter «veggen», han føler han flyr og utvikler en tese om at det er hans viljestyrke som skaper denne illusjonen, han hallusinerer på grunn av utmattelse og han ser for seg og planlegger sluttspurten mot sin argeste konkurrent, Reilhan.

I avbruddene fra selve rittet forteller Krabbé om sin sykkelkarriere, om sykkelsporten i sin alminnelighet, beretter sykkelhistorier, og legger inn et lite «sykkelalfabet».

Eksterne lenker
---------------

* Tim Krabbé: *Sykkelrytteren*, norsk oversetting ved Eve-Marie Lund, Arneberg 2009 ISBN 978-82-91614-82-3
* Tim Krabbé – De renner, Verdec Boekverslagen
* De Renner, scholieren.com
* Kart over *Tour du Mont Aigoual* Arkivert 14. juli 2014 hos Wayback Machine.
**Wairarapasjøen** (engelsk: *Lake Wairarapa*) er en innsjø i den sørligste delen av Nordøya på New Zealand, 50 km øst for Wellington. Innsjøen er Nordøyas tredje største, og dekker et område på 78,5 km² med en maksimum dybde på 2,5 meter. Nærmeste by er Featherston, som ligger om lag fem kilometer fra den nordlige bredden. Innsjøen er en del av Wairarapa Moana Wetlands Park.

Innsjøens nedbørfelt er stort, og inkluderer de østlige hellingene til Remutaka- og Tararuafjellene. Wairarapasjøen mottar vann fra flere elver, og var opprinnelig utløpet for elva Ruamahanga. Denne elva rant videre ut i Palliser Bay og Cooksundet ti kilometer mot sør, nær bosetningen Lake Ferry, via det som nå er Onokesjøen. Ruamahanga ble imidlertid omledet i 1960-årene for å redusere faren for flom i jordbruksområdene rundt sjøen. Sjøen dekker nå derfor et betraktelig mindre areal enn den historiske størrelsen på rundt 210 km².

Området rundt sjøen er lavtliggende og sumpet, og det er blitt lagt ned en innsats for å bevare det viktige våtmarksområdet som er habitat for mange dyr og fugler. Menneskelig påvirkning som landbruk, omledning av vann og flomkontroll har resultert i at store områder har blitt drenert, med påfølgende forringing av de økologiske forholdene i våtmarkene.

Maoriene har en lang tradisjon med å bruke Wairarapasjøen som matkilde. Mange arter av vannfugler og fisk som er sjeldne ellers i New Zealand kan finnes i og rundt sjøen.

Wairarapasjøen er det store lyse området til høyre på dette satellittbildet av Wellington-området.

Referanser
----------

1. 1 2  Lake Wairarapa *Lawa.org*
2. ↑  «Wairarapa Moana Wetlands Park: Wairarapa places to visit». 17. februar 2013. Archived from the original on 17. februar 2013. Besøkt 28. oktober 2018. CS1-vedlikehold: Uheldig URL (link)

Eksterne lenker
---------------

* (en) Lake Wairarapa – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** GeoNames **·** GeoNames
 |
Österby på 1790-tallet. (Elias Martin)
**Österbybruk** er et tettsted i Östhammar kommune i Uppsala län i landskapet Uppland i Sverige. I 2010 hadde tettstedet 2 272 innbyggere.

Tidligere gikk den smalsporede Dannemora-Hargs Järnväg gjennom Österbybruk. Persontrafikken ved Österbybruks jernbanestasjon opphørte omkring 1960. Banen ble utbygd til normalspor på 1970-tallet, og brukes i dag til godstrafikk til og fra havnen i Hargshamn. 

På 1400-tallet tilhørte Österby gård Örbyhus, som var eid av Vasa-ætten. Gustav Vasa anla ved hjelp av tyske eksperter et jernverk her. På 1600-tallet kom Österby sammen med Lövsta og Gimo i Louis De Geers eie. Under ledelse av de Geers ble Österby utviklet til å bli Sveriges nest største jernverk. I 1927 ble jernverket overtatt av Fagersta Bruk, og det ble nedlagt i 1983.

Hvert år i juni blir det arrangert et nøkkelharpestevne i parken til Österbybruks herregård.

Referanser
----------

1. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 4. mars 2016.

  


| * v
* d
* r
Östhammar kommune i Uppsala län i Sverige |
| --- |
|  | Alunda **·** Dannemora **·** Gimo **·** Hargshamn **·** Norrskedika **·** Skoby **·** Öregrund **·** Österbybruk **·** Östhammar |  |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** VIAF **·** GND **·** GeoNames
 |
Ningbo
Ningbos beliggenhet i Zhejiang
**Ningbo** (kinesisk: 宁波, pinyin: *Níngbō*) er en subprovinsiell storby på Ningshaosletten i provinsen Zhejiang ved Kinas kyst mot Østkinahavet, 160 km sør for Shanghai. Befolkningen anslås (2004) til 6 millioner i subprovinsen, hvorav 820 000 i storbyområdet. 

Ningbo er ikke bare en viktig havneby, men også et av den kinesiske østkystens viktigste økonomiske kraftsentra. Dens handel med utlandet går tilbake til 600-tallet, og er fremdeles svært fremtredende. I 2008 ble reisetiden til Shanghai kortet ned til to timer av den nybygde Hangzhoubuktbroen, og dette har ytterligere stimulert Ningbos økonomiske vekst. 

Wushashan kullkraftverk ligger her.

Historie
--------

Ningbo nattestider
Ningbo er en av Kinas eldste byer med en historie som går tilbake til 4800 f.Kr. da det var bosetninger knyttet til Hemudukulturen der. Ningbo ble kjent som en viktig handelshavn ved siden av Yangzhou og Guangzhou under Tang-dynastiet, og var også en viktig havn under Song-dynastiet.

Ningbo var en av de første fem traktathavner som ble åpnet for vestlige handelsfolk og andre gjennom Nanjingtraktaten (1842) Under første opiumskrig hadde britene klart å erobre den befestede indre by etter først å ha stormet festningsbyen Zhenhai ved munningen av elven Yong den 10. oktober 1841. 

I 1864 holdt taipingerne byen i seks måneder.

Ningbo var lenge kjent for sin tradisjonelt kinesiske møbelproduksjon.

Under annen verdenskrig bombet Japan i 1940 Ningbo med lopper smittet med pest.

Administrative enheter
----------------------

Ningbo administrerer seks distrikter, tre byer på fylkesnivå og to fylker. 

* Haishu distrikt (海曙区)
* Jiangdong distrikt (江东区)
* Jiangbei distrikt (江北区)
* Yinzhou distrikt (鄞州区)
* Beilun distrikt (北仑区)
* Zhenhai distrikt (镇海区)
* Yuyao byfylke (余姚市)
* Cixi byfylke (慈溪市)
* Fenghua byfylke (奉化市)
* Xiangshan fylke (象山县)
* Ninghai fylke (宁海县)

Samferdsel
----------

### Luftfart

Ningbo Lishe internasjonale lufthavn betjener byen.

### Jernbane

Høyhastighetsbanen Ningbo–Taizhou–Wenzhou-banen har sitt nordlige startpunkt i Ningbo. Den knytter an til Hangyong passasjerjernbane, en høyhastighetsbane til Hangzhou som planlegges åpnet for trafikk i desember 2011.

### Vei

Kinas riksvei 329 går gjennom området, fra Hangzhou via Shaoxing og Ningbo til Putuo på Zhoushanøyene.

Eksterne lenker
---------------

* Offisielt nettsted Rediger på Wikidata

* (en) Ningbo – kategori av bilder, video eller lyd på Commons Rediger på Wikidata

* (en) 宁波 – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND **·** BNF **·** BNF (data) **·** NDL **·** NKC **·** GeoNames **·** MusicBrainz
 |
Skilt for sykkelvei i Norge.
**Sykkelvei** er en egen vei beregnet for syklister. Sykkelveier er i første rekke anlagt i og omkring store byer i land hvor myndighetene, nasjonale eller lokale, har satset spesielt for å legge til rette for bruk av sykkel, særlig til arbeidsreiser. 

I Norge er det få eksempler på sykkelveier; det vanlige er at syklende og gående sammen henvises til en *gang- og sykkelvei*. Imidlertid har man flere steder valgt å dele slike gang- og sykkelveier i separate gang- og sykkelveier, såkalte *sykkelvei med fortau*.

For å kalles sykkelvei må veien være separat fra andre typer trafikanter, motoriserte såvel som mer myke trafikanter, fotgjengere. Motoriserte sykler kan tillates på en sykkelvei. En sykkelvei skiller seg fra et *sykkelfelt* ved at sistnevnte er et separat *kjørefelt* i veibanen for syklister.

Traséer
-------

Hønengata i Hønefoss (Ringerike kommune) har egne sykkelfelt som er farget røde, for å øke sikkerheten for syklistene og bevisstheten hos sjåførene.
Utrecht (bildet) har spesielt oppmerkede sykkelfelt langs veiene. Slike røde felt er det også blitt flere av i Oslo siden ca. 2015.
En sykkelvei kan ha trafikk i begge retninger og kan være delt med midtlinje i to felt, ett i hver retning. Sykkelveien kan følge en vanlig vei for motorisert trafikk, atskilt ved en kantstein, parkeringsplasser, en grønn sone eller sykkelveien kan være trukket som en egen trasé gjennom landskapet. I flere tilfelle er traséer etter nedlagte jernbaner anvendt som sykkelveitraséer. 

Begrepet sykkelvei anvendes også om spesielle veitraséer som anses å egne seg bedre til sykling enn andre alternative ruter, vanligvis på grunn av mindre biltrafikk og naturskjønne omgivelser, selv om ikke traséen er eksklusivt forbeholdt syklister. 

Sykkelvei anvendes også om separate veitraséer tilrettelagt for syklister, f.eks. Rallarvegen over Hardangervidda. Her følger sykkelveien en historisk anleggsvei, anlagt for arbeidet med Bergensbanen. 

Nederland og Danmark er kjent som land der det er lagt spesielt godt til rette for syklister som trafikantgruppe, med et utstrakt sykkelveinett.

Referanser
----------

1. ↑  «Sykkelvei med fortau». Syklistenes Landsforening. Arkivert fra originalen 15. oktober 2013. Besøkt 12. oktober 2013.

Eksterne lenker
---------------

* (en) Cycling infrastructure – kategori av bilder, video eller lyd på Commons Rediger på Wikidata
* Trafikkregler for syklister på Statens vegvesens nettsider

|  |  |
| --- | --- |
| Oppslagsverk/autoritetsdata | NDL
 |
Barbujordet i Naturparken etter rydding våren 2020  Foto: Vidar Aas 
**Naturparken** i Arendal kommune ble anlagt vinteren 1936/37 som et sysselsettingsprosjekt for arbeidsledig ungdom, etter initiativ fra bygartner Ivar Stæger-Holst (1874-1948), som også var sterkt delaktig i parkanleggene på Arendal kirkegård og Margaretestiftelsen.

Parken regnes som regel fra området rundt linkmasta på Fløyheia og ned mot jernbanestasjonen. Nede i bakken ligger det en åpen slette, som heter Barbujordet. Sletta ble brukt til lek og sport allerede før Naturparken kom. Plassen har et naturlig amfi og det var store arrangementer med 2-3000 mennesker her før og etter 2. verdenskrig. Blant annet med utenriksminister Halvdan Koht og svovelpredikant Ole Hallesby. Frelsesarmeen hadde faste møter her og det var også jevnlige korpskonserter og andre arrangementer.

Utover 1950-tallet ble parken mindre brukt, forfalt og ble tidvis tilholdssted for mindre ønskede elementer. Parken ble brukt til den populære Løkkecupen i fotball på 1960-tallet og som festivalcamp for den første Forumfestivalen i 1971. Forumfestivalen ble bare arrangert i parken i 1971 fordi naboer klaget på støy og at rykter gikk om at det var mer enn pils som ble konsumert i teltene.

Arendal Slalåmklubb hadde slalåmbakke i Naturparken, med flomlys og skitrekk, og var de som holdt parken mest vedlike i noen år. Men så kom fylkeshuset og ny vei midt på 1970-tallet og tok en del av parken og bakken. Rundt 1980 flyttet slalåmklubben til Bjønnesbakken og Naturparken ble igjen stående å forfalle i mange år. Det siste større arrangementet var Teaterproduksjoners oppsetning av Jens Bjørneboes «Fugleelskerne» i 1997.

Området er rikt på ramsløk og på våren er det mange turgåere som plukker ramsløk i parken. Det finns rådyr i området. De siste årene har både Arendal kommune og Agder fylkeskommune, som eier hver sin del av parken, ryddet vegetasjon. Som et dugnadsprojekt ble parket ryddet våren 2020.

Kilder
------

* Øystein Bråstad: *Guds kriger, hold ut... Frelsesarméen Arendal korps, krigsårene 1940-45*, Arendal 2011.
* Lokalavisene Agderposten, Tiden og Vestlandske Tidende
***The Daughter Pays*** er en amerikansk drama-stumfilm fra 1920, regissert av Robert Ellis. Hovedrollen spilles av Elaine Hammerstein. Manus er basert på en roman fra 1916 av Baillie Reynolds.

Handling
--------

For å få hevn gifter den velstående Osbert Gault seg med Virginia Mynors, datteren til en kvinne som hadde sviktet ham flere år tidligere. Uvitende om Gaults virkelige motiver, samtykker Virginia til ekteskapet av hensyn til hennes egen fattige familie. Gault, som ønsker å straffe Virginia for morens synder, ydmyker henne kontinuerlig frem til hun etter hvert bryter sammen under denne belastningen.

Men Gault begynner å føle anger, og han forsøker å kompensere for misbruket sitt ved å gi Virginia hennes frihet og kurere den funksjonshemmede søsteren hennes. Etter en rekke uhell oppdager Gault sin sanne kjærlighet til Virginia, og hun går med på å reise hjem til ektemannen sin som hun også har blitt glad i.

Skuespillere
------------

* Elaine Hammerstein som Virginia Mynors
* Norman Trevor som Osbert Gault
* Robert Ellis som Gerald Roseborough
* Teresa Maxwell-Conover som Mrs. Mynors
* Byron Russell som Percy Ferris
* Dore Davidson som Mr. Roseborough
* Evelyn Times som Pansy Mynors

Referanser
----------

1. ↑  THE DAUGHTER PAYS

Eksterne lenker
---------------

* (en) The Daughter Pays – kategori av bilder, video eller lyd på Commons Rediger på Wikidata

* (en) *The Daughter Pays* på Internet Movie Database Rediger på Wikidata
Riboflavin
FAD
**Riboflavin**, også kalt *vitamin B2*, *lactoflavin* eller *vitamin G*, er et vannløselig vitamin med en nøkkelrolle i å opprettholde helse hos mennesker og dyr. Navnet kommer fra det latinske ordet *flavus* som betyr gul og *ribose* som er et monosakkarid. Riboflavin inngår i hovedsak som en sentral komponent i  kofaktorene FAD (flavin adenin dinukleotid) og FMN (flavin mononukleotid) og er derfor nødvendig for alle flavoproteiner. Disse faktorer katalyserer ulike red-oks reaksjoner, og riboflavin er derfor nødvendig for en rekke cellulære prosesser. Som de andre B-vitaminene spiller den en sentral rolle i energi-metabolisme, og for metabolismen av fett, ketonlegemer, karbohydrater og proteiner.

Riboflavin er best kjent visuelt som det vitaminet som gir den oransje fargen til B-vitaminpreparater, den gule fargen på vitamintilskuddløsninger, og den uvanlige fluoriserende gule fargen på urinen til personer som bruker høydose B-komplekspreparater (ingen andre vitaminer gir farget urin).

Riboflavin ble isolert på 1930-tallet av melk og viste seg å være et vannløselig krystallinsk stoff med gulgrønn farge. Riboflavin er et nukleosid som består av en nitrogenholdig base og sukkerderivatet ribotol.

Funksjon
--------

Riboflavin er sentralt for cellenes energiproduksjon og er viktig for karbohydrat-, fett- og proteinforbrenningen. Vitaminet deltar også ved produksjon av flerumettede  fettsyrer og flere viktige  hormoner. Det aktiverer og støtter flere andre næringsstoffer i deres formål og effekter, blant annet niacin, folsyre og  vitamin B6 samt vitamin K. En annen viktig funksjon er å bryte ned ulike giftstoffer og legemidler i  leveren. Riboflavin er også en av kroppens viktigste  antioksidanter. Når en fosforgruppe kobles på riboflavinmolekylene ved det femte karbonatomet dannes FMN som så blir byggesten til FAD. Omdanningen av riboflavin til sine enzymformer hemmes ved nedsatt funksjon i skjoldkjertelen eller binyrene.

Riboflavinkilder
----------------

Melk og melkeprodukter, egg, kjøtt, bladrike grønnsaker, lever, nyrer, belgfrukter, tomater, gjær, sopp, og mandler er gode kilder til riboflavin, men lyseksponering ødelegger vitaminet. Vitaminet absorberes i tynntarmen, og lagring av riboflavin i kroppen hos velnærte personer vil forhindre riboflavinmangel i opptil 5 måneder. Riboflavinoverskudd vil bli utskilt i urinen, og har ingen kjent toksisitet. 

Når riboflavin brukes som fargestoff i mat, har det E-nummer E101.

Anbefalt daglig inntak for barn er 0,4-1,1 mg, for kvinner 1,2-1,3 mg (gravide/ammende 1,6/1,7 mg) og for menn 1,3-1,6 mg.

| * v
* d
* r
Vitaminer |
| --- |
| 
* Liste over alle B-vitaminer
* Liste over alle D-vitaminer

 |
| 
* Vitamin A
* Vitamin B
	+ 1
	+ 2
	+ 3
	+ 5
	+ 6
	+ 7
	+ 9
	+ 12
* Vitamin C
* Vitamin D
	+ 2
	+ 3
* Vitamin E
* Vitamin K

 |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL
 |
**Tarmslyng** er en akutt sykdom der tarmen er rotert, (kalt volvulus), slik at passasje av tarminnhold hindres (kalles ileus), og det kan bli sammentrykking av blodårene til tarmen, slik at blodforsyningen hindres.

Ved hindring av tarmpassasjen vil passasje av tarmluften hindres, slik at det blir mindre luftavgang fra endetarmen, og mer luft opp i munn og svelg (raping). Siden tarmens bølgebevegelse for å presse tarminnholdet videre i tarmen ikke får tarminnholdet framover, blir det livlige, klukkende tarmlyder som lett høres med stetoskop på buken.

Disse pasientene må innlegges på sykehus med kirurgisk beredskap med operasjonsstuer, kirurg, anestesisykepleier, anestesilege og operasjonssykepleiere på vakt slik at operasjon kan gjøres for å rette tilstanden. Noen pasienter vil oppleve at tilstanden plutselig bedrer seg ved at rotasjonen går tilbake, luften passerer fort og smertene forsvinner.

Ved hindret blodforsyning til tarmveggene i over fire timer kan vevet i tarmveggen få permanent skade, og det kan oppstå hull i tarmveggen (perforasjon). Ved lekkasje av tarminnhold ut i buken vil det oppstå bukhinnebetennelse som kan være livstruende.

Referanser
----------

1. ↑  *Medisinske faguttrykk for sykepleiersker*, red: Eli Aas 5.opplag 1961,Lutherstiftelsen

  


| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon
 |
**Senatet** er overhuset i Kameruns parlament.

Historie
--------

Senatet ble opprettet i 1996 etter en endring i grunnloven. De første valgene til Senatet ble holdt 14. april 2013. De seneste valgene ble holdt 25. mars 2018.

Senatorene
----------

Senatet skal representere regionale og lokale myndigheter.

Senatet har 100 representanter, hvorav 70 er valgt og 30 er utnevnt av republikkens president. Hver region har 10 senatorer. De valgte representantene blir stemt inn av de 10.636 medlemmene av 360 kommunestyrer.

Kandidatene til vervet som senator må ha fylt 40 år. De tjenestegjør i en periode på fem år.

Senatets president
------------------

Dersom presidentembetet blir ubesatt på grunn av dødsfall, fratredelse eller varig funksjonsnedsettelse, overtar Senatets president som republikkens midlertidige president.

| Bilde | Navn(født–død) | Embetstid | Parti | Representerer | Ref |
| --- | --- | --- | --- | --- | --- |
|  | **Marcel Niat Njifenji**(1934–) | 12. juni 2013– | RDPC-CPDM |  Ouest |  |

Sesjonene
---------

Senatet skal holde tre ordinære sesjoner i året. Hver av dem skal ikke vare i mer enn 30 dager. Under åpningen av den første ordinære sesjonen skal Senatet velge president og medlemmene av byrået.

Senatet skal møtes i en ekstraordinær sesjon i ikke mer enn 15 dager på en særskilt agenda etter anmodning fra presidenten eller ⅓ av dets medlemmer. Sesjonen blir avsluttet når agendaen, som den ble sammenkalt for, har blitt ferdig debattert.

Lover
-----

Et lovforslag, som har blitt vedtatt av Nasjonalforsamlingen, skal umiddelbart bli videresendt til Senatets president av Nasjonalforsamlingens president. Senatets president skal deretter legge det fram for Senatets medlemmer til vurdering. Senatet kan da vedta eller endre lovforslaget. Lover skal bli vedtatt av en simpelt flertall av senatorene. Senatet kan også forkaste hele eller deler av lovforslaget. En slik forkastelse må bli godkjent av et absolutt flertall av senatorene. Senatets president skal sende tilbake det forkastede lovforslaget – med begrunnelse for dette – til Nasjonalforsamlingen for å bli vurdert på nytt.

Før republikkens president godkjenner en lov kan han/hun be om at Senatet tar opp lovforslaget til debatt en andre gang. I et slikt tilfelle skal det bli vedtatt av et absolutt flertall av senatorene.

Se også
-------

* Nasjonalforsamlingen (Kamerun)

Referanser
----------

1. 1 2  «Focus On: Cameroon’s First Senate Race». Arkivert fra originalen 26. april 2013. Besøkt 13. mai 2020.  Arkivert 2013-04-26 hos Wayback Machine
2. 1 2 3 4 5 6  «Constitution of the Republic of Cameroon» (PDF). Arkivert fra originalen (PDF) 29. desember 2005. Besøkt 13. mai 2020.
3. ↑  «Cameron: Marcel Niat Njifenji élu Président du Sénat». *French.china.org.cn*. Besøkt 13. mai 2020.
4. ↑  «Cameroon». IPU Parline. Besøkt 13. mai 2020.
Sammenføyning med lommehull.
**Lommehullssammenføyning** er en teknikk brukt i sammenføyning av trevirke. Den innebærer å bore et hull i vinkel i det ene emnet, og så skru det fast i det andre emnet med en selvskjærende skrue. Denne teknikken, sammen med pluggsammenføyning, har røtter i oldtidens Egypt. Egypterne brukte å spenne sammen to emner, og så bore et hull i vinkel fra utsiden av det ene emnet og så inn i det andre emnet. De slo så inn en treplugg med lim, som de kappet i flukt med overflaten.

Ved en lommehullssammenføyning så er lim strengt tatt unødvendig, da skruene holder skjøten sammen. Lim vil allikevel gjøre skjøten sterkere, og skruene som holder skjøten sammen vil gjøre det unødvendig å tvinge sammen skjøten mens limet herder.

En annen fordel er at det bare er nødvendig å bore ett hull per sammenføyning, og derfor slipper man å nøye måle opp emnene slik som med plugger og tappsammenføyning. Man trenger heller ikke å regne på plasseringen av emnene slik som med hull og tapp.

Eksisterende skjøter kan forsterkes med lommehullssammenføyninger uten å måtte demonteres. Et par ekstra hull og skruer kan hindre for eksempel en stol fra å knirke.

Galleri
-------

* VinkelVinkel
* 
* 
* KurveKurve
* 
* 
* SkuffeseksjonSkuffeseksjon
* 
* KabinettKabinett
* 
* BilderammeBilderamme
* TrappTrapp
* VinduskarmVinduskarm
***The Day She Paid*** er en amerikansk stumfilm fra 1919, regissert av Rex Ingram.

Handling
--------

Den vakre modellen Marion Buckley på Manhattan mottar et frieri fra Warren Rogers, en velstående varehus-eier. Men hun er motvillig til å akseptere forslaget hans på grunn av forholdet hennes med arbeidsgiveren sin Leon Kessler - som også hadde lovet å gifte seg med henne. Men de avslutter forholdet deres, og Kessler forlater henne.

Men mange år senere kommer Kessler igjen på besøk, og foreslår ekteskap med Rogers tenåringsdatter Ardath. Ektemannen hennes ikke vet noe om Marions og Kesslers tidligere historie. Når Marion forteller ham om hennes tidligere affærer med Kessler, får dette katastrofale resultater.

Skuespillere
------------

* Francelia Billington som Marion Buckley
* Charles Clary som Warren Rogers
* Harry von Meter som Leon Kessler
* Lillian Rich som Ardath
* Nancy Caswell som Betty

Referanser
----------

1. ↑  The Day She Paid
2. ↑  THE DAY SHE PAID

Eksterne lenker
---------------

* (en) *The Day She Paid* på Internet Movie Database Rediger på Wikidata

* (en) *The Day She Paid* på AllMovie Rediger på Wikidata

* (en) *The Day She Paid* på American Film Institute Rediger på Wikidata

* (en) *The Day She Paid* på Silent Era Rediger på Wikidata
En **strategisk seier** er en seier som gir betydelig og/eller langsiktig fordel til seierherren og påvirker (i negativ forstand) fiendens evne til å føre en krig. Når en historiker generelt snakker om en militær seier, er det vanligvis en strategisk seier han refererer til. Begrepet brukes først og fremst i militær sammenheng, men kan også gjelde seire innen andre fagområder. En taktisk seier er det motsatte av en strategisk seier. Et **strategisk tap** refererer til det samme, men det brukes om den beseirede parten.

Eksempler
---------

Under den amerikanske borgerkrigen kjempet for eksempel Unionen og Konføderasjonen mot hverandre i slaget ved Antietam. Taktisk sett endte slaget uavgjort. Begge arméene mistet omtrent like mange soldater, men slaget stoppet den konfødererte invasjonen og var dermed en strategisk seier for unionsstyrkene. Andre eksempler inkluderer slaget i Korallhavet, slaget om Kyiv (1941) og slaget om Moskva, alle under andre verdenskrig.

Se også
-------

* Taktisk seier
* Avgjørende seier
**Naturstyrelsen** er et dansk direktorat under Miljøministeriet dannet 1. januar 2011 gjennom en fusjon av By- og Landskabsstyrelsen og Skov- og Naturstyrelsen. 

Naturstyrelsen har ca. 600 medarbeidere, hvorav ca. 85 er ansatt på hovedkontoret som ligger på Førstballevej 2 i Randbøl.

Naturstyrelsens hovedarbeidsområder er å sikre rent vann og beskytte, pleie og gjenopprette natur. Direktoratet har ansvaret for den overordnede planlegging av byer og landskap, naturformidling for befolkningen, drift og administrasjon av Miljøministeriets skog- og naturarealer, jakt- og viltforvaltning samt myndighetsoppgaver i forbindelse med det private skogbruket.

Referanser
----------

1. 1 2  Om os fra Naturstyrelsen (besøkt 18. august 2014)

Eksterne lenker
---------------

* (da) Offisielt nettsted Rediger på Wikidata

* (en) Offisielt nettsted Rediger på Wikidata

* (de) Offisielt nettsted Rediger på Wikidata

* (en) Naturstyrelsen – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** ISNI
 |

Portal: Danmark
***The Dark Romance of a Tobacco Tin*** er en amerikansk stumfilm fra 1911.

Handling
--------

Grace Williams, en liten jente arbeider ved en tobakksfabrikk, legger en melding i en boks med tobakk. Beskjeden oppgir hennes adresse, og at hun ønsker å gifte seg. Noen år senere kjøper unge George M. Jackson den samme tobakkspakken. Han møter advokaten sin, som gir ham onkelens testament.

Onkelen krever at unge Jackson er nødt til å gifte seg i løpet av en uke etter onkelens død. hvis han vil ha pengene etter onkelen sin. Jackson oppdager deretter meldingen fra Grace. Etter litt nøling skriver Jackson til den unge kvinnen, og ber henne møte ham.

Rolleliste
----------

* Francis X. Bushman som George M. Jackson
* Harry Cashman som Harvey Dickson
* Bryant Washburn som telegrafi-ansatt
* Frank Dayton

Referanser
----------

1. ↑  The Dark Romance of a Tobacco Tin

Eksterne lenker
---------------

* (en) *The Dark Romance of a Tobacco Tin* på Internet Movie Database Rediger på Wikidata

* (en) *The Dark Romance of a Tobacco Tin* på Silent Era Rediger på Wikidata